Mārupes novads

**Mārupes novads** ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā tika apvienots Mārupes novads un Babītes novads. Robežojas ziemeļos ar Jūrmalas valstspilsētu, rietumos ar Tukuma novadu, dienvidrietumos ar Jelgavas novadu, dienvidos ar Olaines novadu un austrumos ar Rīgu. Novada centrs atrodas Mārupē.

## Teritoriālais iedalījums
Mārupes novadu veido trīs pagasti un viena pilsēta: Babītes pagasts, Mārupes pagasts, Mārupes pilsēta un Salas pagasts.

## Daba
Novada ziemeļu un austrumu daļa ietilpst Piejūras zemienes Rīgavas līdzenumā, bet dienvidu un rietumu daļa — Viduslatvijas zemienes Tīreļu līdzenumā. Ģeoloģiski novadā, tāpat kā lielākajā daļā Latvijas, dominē augšdevona nogulumi. Augsnes galvenokārt smilšainas gleja, podzolētās gleja un purvu kūdraugsnes. Dienvidos atrodas daļas no Cenas tīreļa un Medema purva, dienvidrietumos Ložmetējkalna purvs. Mežos pārsvarā priedes.

Vidējā temperatūra: -6 ° C janvārī, +17 ° C jūlijā. Vidējais gada nokrišņu daudzums 650 — 700 mm.

### Upes
Novads galvenokārt atrodas Lielupes baseinā, galvenās ūdensteces ir Lielupe un tās savienojumi ar Babītes ezeru — Gāte un Varkaļu kanāls. Austrumos Daugavas pietekas Mārupītes augštece. Daudz meliorācijas grāvju, ap Babītes ezeru un Lielupi polderi.

### Ūdenstilpes
Lielākās — Babītes ezers (25,6 km²), Božu ūdenskrātuve (0,5 km²), Skaista ezers (0,2 km²), Beberbeķu dzirnavezers (0,1 km²).

## Vēsture
thumb|280px|Mārupes, Piņķu un Salas pagasti pēc 1922. gada.
Novada ziemeļdaļa pirms 5—6 gadu tūkstošiem atradās zem Litorīnas jūras līmeņa. Babītes ezeram kļūstot par lagūnu, tā piekrastē izveidojās zvejnieku un mednieku apmetnes. Senākā atklātā Romju-Kalniņu apmetne ir datēta ar 3. gadu tūkstoti p.m.ē.

12. gadsimtā novadu apdzīvoja lībieši un zemgaļi. Kopš 13. gadsimta tagadējais Mārupes novads ietilpa Rīgas landfogtejā, vēlāk Rīgas patrimoniālajā apgabalā, tam cauri veda ceļš uz Prūsiju. Pēc Livonijas kara lielākā novada daļa nonāca Pārdaugavas Livonijas hercogistes teritorijā, 1629. gada to ieguva Zviedrija. Neliela daļa Lielupes kreisajā krastā atradās Kurzemes un Zemgales hercogistē. 

Poļu-zviedru kara laikā 1604. gadā Rīgas landfogteju sadalīja trīs daļās (Babītes, Biķera un Katlakalna draudzes novados), katrā pa četriem pagastiem. Zviedru Vidzemes laikā 1660. gadā Babītes draudzes novadu sadalīja Salas un Piņķu draudzes novados. Zviedrijas Vidzemes daļu 1721., bet Kurzemes hercogistes daļu 1795. gadā pievienoja Krievijas Impērijai.

Pēc 1920. gada zemes reformas Bieriņu muižas zemi sadalīja 474 vienībās 1840 ha kopplatībā.
Līdz Latvijas okupācijai 1940. gadā Mārupes pagasts robežojās ar Katlakalna, Olaines un Babītes pagastiem, kā arī ar Rīgas pilsētu.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas

Kopā Mārupes novadā atrodas 33 ciemi un 1 pilsēta - Mārupe:

Mārupes pagastā atrodas četri ciemi: Jaunmārupe, Skulte, Tīraine, Vētras.

Babītes pagastā atrodas 19 ciemi:  Mežāres, Spilve, Babīte, Piņķi, Liberi, Egļuciems, Brīvkalni, Sēbruciems, Skārduciems, Vīkuļi, Dzilnuciems, Lapsas, Klīves, Cielavas, Trenči, Bļodnieki, Pluģuciems, Priežciems, Dzērves.

Salas pagastā atrodas 10 ciemi: Spuņciems, Silmalas, Sīpolciems, Varkaļi, Pērnciems, Straupciems, Gātciems, Pavasari, Kūdra, Kaģi.

### Nacionālais sastāvs

## Pašvaldība

## Saimniecība

### Transports

Aeroport 2013 - panoramio.jpg|Lidosta "Rīga"
Tīraines stacija 2021 (2).jpg|Tīraines dzelzceļa pietura
A5Latvia.jpg|Autoceļš A5 pie Babītes

Mārupes novadu šķērso vairāki dažādas nozīmes autoceļi. Novada teritoriju šķērso trīs galvenie autoceļi —  (Rīgas apvedceļš (Salaspils—Babīte)),  (Rīga (Skulte)—Liepāja) un  (Rīga—Ventspils). Tāpat, novadu šķērso trīs reģionālās nozīmes autoceļi —  (Kalnciems—Kūdra),  (Rīga—Jaunmārupe) un  (Lidostas “Rīga” pievedceļš). Aptuveni 3 km garumā  veido robežu starp Mārupes novadu Rīgas pilsētu, nešķērsojot novada teritoriju.

Mārupes novadā atrodas Starptautiskā lidosta "Rīga", kas ir lielākā lidosta Latvijā un Baltijas valstīs.

Novadu teritoriju šķērso arī dzelzceļa līnija Rīga—Jelgava, uz kuras Mārupes novada teritorijā atrodas viena pietura — Tīraine.

## Izglītība

## Sports

## Kultūra

## Reliģija

## Ievērojami novadnieki

## Ievērojamas vietas

## Attēlu galerija

Реконструированные укрепления - panoramio.jpg|Rekonstruēts nocietinājums Ložmetējkalna apkārtnē
Babītes ezers 09.jpg|Babītes ezers
20120630-03(Skaista ezers, Cenas tīrelis).jpg|Skaista ezers Cenas tīrelī
Cenas tīreļa laipa.jpg|Cenas tīreļa laipa
Jaunmārupe, Mārupes novads, LV-2166, Latvia - panoramio - alinco fan.jpg|Dzīvojamās ēkas Jaunmārupē
Piņķu Sv. Nikolaja luterāņu baznīca,8.jpg|Piņķu luterāņu baznīca
Sluzas - panoramio.jpg|Varkaļu kanāla slūžu aizsprosts
Piņku kaujas piemiņai, Piņķi, Babītes pagasts, Babītes novads, Latvia - panoramio.jpg|Piņku kaujas piemineklis
Božu ūdenskrātuve, Babītes pagasts, Babītes novads, Latvia - panoramio (4).jpg|Božu ūdenskrātuve
Beberbeķu ezers, 22.04.2014.jpg|Beberbeķu dzirnavezers


## Atsauces

## Ārējās saites

*